TKT พุ่งแรง 23% รับข่าว “คารี่ ออโตโมทีฟฯ” ถือหุ้นแตะ 39%-จ่อเทนเดอร์ 1.99 บ.
TKT พุ่งแรง 23% รับข่าว “คารี่ ออโตโมทีฟฯ ถือหุ้นเพิ่มเป็น 38.99% กระโดดขึ้นแท่น ผู้ถือหุ้นรายใหญ่ อันดับ 1 เดินหน้าตั้งโต๊ะ เทนเดอร์ วันที่ 21 ต.ค 65 - 25 พ.ย 65 ในราคาเสนอซื้อ 1.99 บาท/หุ้น 
TKT พุ่งแรง 23% รับข่าว “คารี่ ออโตโมทีฟฯ ถือหุ้นเพิ่มเป็น 38.99% กระโดดขึ้นแท่น ผู้ถือหุ้นรายใหญ่ อันดับ 1 เดินหน้าตั้งโต๊ะ เทนเดอร์ วันที่ 21 ต.ค 65 - 25 พ.ย 65 ในราคาเสนอซื้อ 1.99 บาท/หุ้น 
3 ต.ค. 2565

ผู้สื่อข่าวรายงานว่า วันนี้ (3 ตุลาคม 2565) ราคาหุ้น บริษัท กรุงไทยอุตสาหกรรม จำกัด (มหาชน) หรือ TKT ณ เวลา 11:22 น. อยู่ที่ระดับ 2.66 บาท บวก 0.50 บาท หรือ 23.15% สูงสุดที่ระดับ 2.80 บาท ต่ำสุดที่ระดับ 2.48 บาท ด้วยมูลค่าซื้อขาย 139.14 ล้านบาท

โดยราคาหุ้น TKT ปรับตัวขึ้น สืบเนื่องจากบริษัทได้ดำเนินการออกใบสำคัญแสดงสิทธิที่จะซื้อหุ้นสามัญของบริษัท รุ่นที่ 2 (TKT-W2) เสนอขายให้แก่ Karrie Automative Investment Company Limited จำนวน 65 ล้านหน่วย และ ใบสำคัญแสดงสิทธิที่จะซื้อหุ้นสามัญของบริษัท รุ่นที่ 3 (TKT-W3) เสนอขายให้แก่ Karrie Automative Investment Company Limited จำนวน 48 ล้านหน่วย รวมเป็น 113 ล้านหน่วย ราคาใช้สิทธิรวม 192,100,000 บาท
ทั้งนี้หลังการใช้สิทธิ และภายหลังการจดทะเบียน เพิ่มทุนชำระแล้ว Karrie Automative Investment Company Limited มีสัดส่วนการถือหุ้นเพิ่มทุน 38.99% จากเดิม 10.00% มีหน้าที่ต้องทำคำเสนอซื้อหลักทรัพย์ที่เหลือทั้งหมดของบริษัท จากผู้ถือหุ้นของบริษัททุกราย ตามประกาศคณะกรรมการกำกับตลาดทุนฯ
โดย Karrie Automative Investment Company Limited ทำคำเสนอซื้อหุ้น TKT ในวันที่ 21 ตุลาคม 2565 – วันที่ 25 พฤศจิกายน 2565 ในราคาเสนอซื้อหุ้นสามัญ 1.99 บาท/หุ้น ทั้งนี้ให้ บล.ไอ วี โกลบอล เป็นตัวแทนการรับซื้อ ซึ่งการทำคำเสนอซื้อไม่ใช่เพื่อการเพิกถอน
ส่วนหลังการใช้สิทธิผู้ถือหุ้นใหญ่รายอื่นมีสัดส่วนการถือหุ้นลดลง ได้แก่ นางยุพา เตชะไกรศรี ถือหุ้นลดลง 6.84% จากเดิม 10.09%, นายสุเมธ เตชะไกรศรี สัดส่วนเหลือ 6.70% จากเดิม 10.00%, Mr.KAM KWANKOON สัดส่วนถือหุ้น 3.63% จากเดิม 5.36%, นายธนวรรธน์ ไกรพิสิทธิ์กุล ถือหุ้น 3.62% จาก 5.33%, นายสรพจน์ เตชะไกรศรี ถือหุ้น 2.85% จากเดิม 4.21% ส่วนผู้ถือหุ้นอื่น สัดส่วนถือหุ้นเหลือ 37.37% จากเดิมถือ 55.13%
สำหรับการเปลี่ยนแปลงโครงสร้างผู้ถือหุ้น ดังกล่าว ไม่มีผลกระทบต่อโครงสร้างการบริหารงานการจัดการ ตลอดจนนโยบายการดำเนินธุรกิจของบริษัทแต่อย่างใด และหากมีการเปลี่ยนแปลงการบริหารจัดการและโครงสร้างอำนาจควบคุมจะแจ้งให้ทราบต่อไป